Ελ Καντάρα

Η (Ελ) Καντάρα (αραβ. القنطرة) είναι πόλη της βορειοανατολικής Αιγύπτου, κτισμένη σε αμφότερες τις πλευρές της Διώρυγας του Σουέζ, εκεί όπου γεφυρώνονται από τη Γέφυρα της Διώρυγας του Σουέζ, άλλωστε η ίδια η ονομασία της πόλεως στην αραβική σημαίνει «η Γέφυρα». Απλώνεται έτσι σε δύο ηπείρους, την Αφρική και την Ασία. Αποκαλείται και Καντάρα Γκαρμπ για να μη συγχέεται με την Καντάρα Σαρκ, που βρίσκεται στα ανατολικά της. Ο πληθυσμός της Καντάρα το 2013 ήταν 58.107 κάτοικοι έναντι 49.300 κατοίκων το 2006.

Υπάγεται διοικητικώς στο Κυβερνείο Ισμαηλίας και βρίσκεται 160 χιλιόμετρα βορειοανατολικώς του Καΐρου και 50 χιλιόμετρα νοτίως του Πορτ Σάιντ. Η Καντάρα είναι κτισμένη δίπλα στην τοποθεσία της αρχαίας ελληνιστικής πόλεως Σέλης (κοπτ. ϩⲗⲗⲏ ή ⲥⲉⲗⲏ, αρχ.αιγυπτ. Ṯȝrw, Tcharou).

Κατά τον Πόλεμο των Έξι Ημερών το 1967 το Ισραήλ κατέλαβε την πόλη. Η Αίγυπτος την ανακατέλαβε στην αρχή του Πολέμου του Γιομ Κιπούρ το 1973 και την κράτησε μέχρι την ανακωχή. Επισήμως παραχωρήθηκε στην Αίγυπτο μαζί με τη χερσόνησο του Σινά το 1974.

Παραπομπές

Εξωτερικοί σύνδεσμοι


Κανταρα
Κατηγορία:Διηπειρωτικές πόλεις